
ΠΕΡ ΙΕΧΟΜ ΕΝΑ 

ΚΑΝΟΝΙΣΜΟΙ 

277. Σύστασις και λειτουργία Εκκλησιαστικού Μου¬ 
σείου της Ιερός Μητροπόλεως Καλαβρύτων και 

Αιγιαλείας. 1 

271. Ανακήρυξη ως Προσκυνηματικού, λειτουργίας 
και διαχειρίσεως του Ιερού Ναού Αγίου Μακα¬ 
ρίου Βροντάδου, της Ιερός Μητροπόλεως Χίου, 

Ψαρών και Οινουσσών. 2 

269. Τροποποίησις και συμπλήρωσις των Κανονισμών 
συστάσεως και λειτουργίας Ιερών Προσκυνημά¬ 
των και του Εκκλησιαστικού Μουσείου της Ιερός 
Μητροπόλεως Κερκύρας, Παξών και Διαποντίων 
Νήσων. 3 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 277/2015 
Σύστασις και λειτουργία Εκκλησιαστικού Μουσείου της 
Ιερός Μητροπόλεως Καλαβρύτων και Αιγιαλείας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 1 παρ. 4, 29 παρ. 2 εδαφ. β' και 45 παρ. 
5 του Ν. 590/1977 «Περί του Καταστατικού Χάρτου της 
Εκκλησίας της Ελλάδος» (Φ.Ε.Κ. Α' 146/1977), όπως έχουν 
τροποποιηθεί. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Καλαβρύτων και Αιγια- 
λείας. 

4. Την υπ’ αριθμ. πρωτ. 810/03.11.2014 πρότασιν του Σεβ. 
Μητροπολίτου Καλαβρύτων και Αιγιαλείας Αμβροσίου. 

5. Την από 18.11.2014 Γνωμοδότησιν του Νομικού Γρα¬ 
φείου της Ιερός Συνόδου. 

6. Την από 11.12.2014 απόφασιν της Διαρκούς Ιερός 
Συνόδου. 


7. Την από 9.10.2015 απόφασιν της Ιερός Συνόδου της 
Ιεραρχίας, αποφασίζει: 

Εγκρίνει τον Κανονισμόν 277/2015, έχοντα ούτω: 


ΚΑΝΟΝΙΣΜΟΣ 277/2015 

ΣΥΣΤΑΣΗΣ ΚΑΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΜΟΥΣΕΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ. 

ΚΕΦΑΛΑΙΩΝ Α' 

Άρθρο 1 

Σύσταση,Έδρα, Σφραγίδα και Σκοποί 

1. Συνιστάται εις την Ιερά Μητρόπολη Καλαβρύτων 
και Αιγιαλείας Εκκλησιαστικό Μουσείο μή κερδοσκοπι¬ 
κού χαρακτήρα, το οποίο θα λειτουργεί ως εξηρτημένη 
υπηρεσία της Ιερός Μητροπόλεως, με έδρα το Μητρο- 
πολιτικό Μέγαρο της πόλης του Αίγιου. Για τη στέγαση 
του Μουσείου παραχωρείται προς χρήση ο Α' όροφος 
του κτιρίου που ευρίσκεται παραπλεύρως της Επισκο¬ 
πικής οικίας, επί της συμβολής των οδών Αιγιαλέως και 
Μελετοπούλων 44. 

2. Το Εκκλησιαστικό Μουσείο ανήκει κατ’ αποκλειστι¬ 
κή κυριότητα, νομή και κατοχή στην Ιερά Μητρόπολη 
Καλαβρύτων και Αιγιαλείας και διοικείται σύμφωνα με 
τις διατάξεις του παρόντος Κανονισμού. 

3. Το Μουσείο έχει κυκλική σφραγίδα με δύο επαλ¬ 
λήλους κύκλους, η οποία εις το κέντρο έχει την εικό¬ 
να του κτιρίου του Μουσείου. Στον εξωτερικό κύκλο 
αναγράφεται: «ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ 
ΑΙΓΙΑΛΕΙΑΣ». και στον εσωτερικό «ΕΚΚΛΗΣΙΑΣΤΙΚΟΝ 
ΜΟΥΣΕΙΟΝ ΑΙΓΙΟΥ». 

4. Σκοπός του Μουσείου είναι: α) Η συγκέντρωση, δι¬ 
αφύλαξη, συντήρηση, έκθεση και προβολή των πόσης 
φύσεως εκκλησιαστικών κειμηλίων της Ιερός Μητροπό¬ 
λεως, ήτοι: ιερών εικόνων, σκευών, αμφίων, χειρογρά¬ 
φων, εντύπων βιβλίων, εγγράφων και κειμηλίων εθνικού 
και λαογραφικού χαρακτήρα, υποκειμένων σε κινδύνους 
φθοράς, β) Η οργάνωση εκδηλώσεων, η πραγματοποίη¬ 
ση εκδόσεων και κάθε άλλη δραστηριότητα σχετιζομένη 
με την εκκλησιαστική τέχνη και την ιστορία της Ιερός 
Μητροπόλεως, με σκοπό την πνευματική κατάρτιση των 
επισκεπτών. 

ΚΕΦΑΛΑΙΟ Β' 

Διοικητικό Συμβούλιο και Αρμοδιότητες 

Αρθρο 2 

Το Εκκλησιαστικό Μουσείο ως υπηρεσία τελεί υπό τον 
πνευματικό, διοικητικό, ιεραρχικό και οικονομικό έλεγχο 
της Ιερός Μητροπόλεως Καλαβρύτων και Αιγιαλείας και 
διοικείται από πενταμελή Διαχειριστική Επιτροπή, απο- 
τελούμενη από τον εκάστοτε Μητροπολίτη Καλαβρύτων 
και Αιγιαλείας, ως Πρόεδρο, ή τον Αναπληρωτή του, 
τον εκάστοτε Πρωτοσύγκελλο ή Αρχιερατικό Επίτροπο 
και τέσσερα (4) μέλη: δύο κληρικούς και δύο λαϊκούς, 
οι οποίοι διορίζονται με απόφαση του Μητροπολιτικού 
Συμβουλίου. Κριτήριο επιλογής των τεσσάρων μελών 
είναι η σχετική κατάρτισή τους σε θέματα εκκλησι¬ 
αστικής τέχνης και ιστορίας. Η θητεία τους θα είναι 
τριετής, δυναμένη να ανανεωθεί από τον Σεβασμιώτατο 
Πρόεδρο δια Πράξεως αυτού και το αξίωμα τυγχάνει 
τιμητικό και άμισθο. 

Άρθρο 3 

1. Η Διαχειριστική Επιτροπή συνεδριάζει κατόπιν 
προσκλήσεως του Προέδρου αυτού και βρίσκεται σε 
απαρτία όταν παρίστανται τουλάχιστον τρία (3) μέλη. 
Αποφασίζει επί των οριζομένων, δια της προσκλήσεως 
θεμάτων της ημερήσιας διατάξεως. 

2. Η Διαχειριστική Επιτροπή κατά την πρώτη συνε¬ 
δρίαση ορίζει ένα εκ των δύο κληρικών ως Γραμματέα. 

3. Οι αποφάσεις της Διαχειριστικής Επιτροπής λαμ- 
βάνονται κατά πλειοψηφία. Σε περίπτωση ισοψηφίας 
υπερτερεί η ψήφος του Προέδρου. 

Αρθρο 4 

1. Ο Πρόεδρος εκπροσωπεί το Μουσείο ενώπιον πόσης 
διοικητικής και δικαστικής αρχής, συγκαλεί την Επιτρο¬ 
πή σε συνεδρίαση, ορίζει την ημερήσια διάταξη, υπογρά¬ 
φει τα έγγραφα, εποπτεύει τη λειτουργία του Μουσείου, 
επιβλέπει και ελέγχει την εφαρμογή των διατάξεων του 
παρόντος και των αποφάσεων της Επιτροπής. 

2. Ο Γραμματεύς διεξάγει την αλληλογραφία, τηρεί τα 
Πρακτικά των συνεδριάσεων, της Διαχειριστικής Επιτρο¬ 
πής ως και το Πρωτόκολλο αλληλογραφίας. 

Αρθρο 5 

Η Διαχειριστική Επιτροπή διοικεί και διαχειρίζεται το 
Μουσείο και ειδικότερα: 

α) Ορίζει τη χρήση των χώρων του Μουσείου, τον 
αριθμό και τον τρόπο εκθέσεως των κειμηλίων, τις 
ημέρες και ώρες επισκέψεως του Μουσείου, οι οποίες 
πρέπει να είναι προκαθορισμένες και να έχουν ευρέως 
γνωστοποιηθεί στο κοινό. 

β) Αποφασίζει την εκτέλεση οικοδομικών και λοιπών 
έργων, την έκδοση βιβλίων, φωτογραφιών, διαφανειών, 
αντιγράφων των κειμηλίων, των εκδόσεων σχετικού 
ψηφιακού υλικού κ.λπ. 

γ) Αποφασίζει περί της οργανώσεως εκδηλώσεων, 
προγραμμάτων και πόσης φύσεως δραστηριότητας του 
Μουσείου. 

δ) Αποδέχεται τις δωρεές υπέρ του Μουσείου. 

ε) Μεριμνά για τον εμπλουτισμό του Μουσείου με 
δωρεές ή και αγορές αντικειμένων, καθώς και για την 


συντήρηση των αντικειμένων, συνεργαζόμενο με τις 
αρμόδιες υπηρεσίες του Υπουργείου Πολιτισμού, ιδίως 
με την Εφορεία Αρχαιοτήτων Αχαίας που εδρεύει στην 
Πάτρα. 

στ) Καταρτίζει σχέδιο αντιμετωπίσεως καταστάσεων 
εκτάκτου ανάγκης και εφαρμόζει όλα τα απαραίτητα 
μέτρα ασφαλείας για τη διαφύλαξη των εκθεμάτων και 
την προστασία τους από κάθε κίνδυνο και κλοπή. 

Αρθρο 6 

Γενικώς δεν επιτρέπεται η απομάκρυνση κειμηλίων 
από το Μουσείο. Επιτρέπεται κατ’ εξαίρεση μόνο σε 
ειδικές περιπτώσεις και με αιτιολογημένη ομόφωνη 
απόφαση της Διαχειριστικής Επιτροπής. 

ΚΕΦΑΛΑΙΟ Γ 

Πόροι, περιουσία του Μουσείου και διαχείριση αυτών: 

Αρθρο 7 

Πόροι του Εκκλησιαστικού Μουσείου είναι: 
α. Οι επιχορηγήσεις Δήμων, Οργανισμών και Νομικών 
Προσώπων Δημοσίου ή Ιδιωτικού Δικαίου, 
β. οι επιχορηγήσεις του Ελληνικού Δημοσίου και της 
Ευρωπαϊκής Ενώσεως, 

γ. οι διατιθέμενες υπέρ αυτού, εκ μέρους ιδιωτών, 
κληρονομιές, κληροδοσίες και δωρεές, 
δ. κάθε νόμιμο έσοδο μη προβλεπόμενο από τον πα¬ 
ρόντα Κανονισμό 

Αρθρο 8 

Οι πόροι του Εκκλησιαστικού Μουσείου διατίθενται: 
α. Δια την συντήρηση των κειμηλίων του Μουσείου, 
β. δια την εκτέλεση έργων εξωραϊσμού και συντηρή- 
σεως των εγκαταστάσεων του, 
γ. δια τις δαπάνες κλιματισμού, φωτισμού και τηλε¬ 
φωνικής συνδέσεως του Μουσείου, 
δ. δια πάσα δαπάνη προβλεπομένη από τον προϋπο¬ 
λογισμό του Μουσείου, 

ε. για την αγορά, εξ ιδιωτών ή νομικών προσώπων, 
κειμηλίων, προς εμπλουτισμό του. 

Αρθρο 9 

Πάσα δαπάνη του Εκκλησιαστικού Μουσείου εξυπη¬ 
ρετείται από τις πιστώσεις που προβλέπονται σχετικά 
στον προϋπολογισμό της Ιερός Μητροπόλεως Καλα¬ 
βρύτων και Αιγιαλείας. 

ΚΕΦΑΛΑΙΩΝ Δ' 

Βιβλία - Προσωπικό - Γ ενικές Διατάξεις 

Αρθρο 10 

Το Μουσείο τηρεί αριθμημένα και θεωρημένα υπό 
του Προέδρου της Διαχειριστικής Επιτροπής, τα εξής 
βιβλία: α) Βιβλίο Πρακτικών Συνεδριάσεων, β) Πρωτό¬ 
κολλο αλληλογραφίας, δ) Βιβλίο Μητρώου κειμηλίων, 
στο οποίο γίνεται πλήρη περιγραφή αυτών. Τα στοιχεία 
των ανωτέρω Βιβλίων δύνανται να καταχωρούνται και 
σε ηλεκτρονική μορφή. 

Αρθρο 11 

1. Δια την αντιμετώπιση των αναγκών λειτουργίας του 
Μουσείου δύνανται να προσλαμβάνονται: 

α) Επιστημονικός Συνεργάτης και Επιμελητής, ειδικός 
επιστήμων, κατά προτίμηση πτυχιούχος Θεολογίας ή 

Ιστορίας - Αρχαιολογίας, ο οποίος δύναται να είναι 
και ένας εκ των λαϊκών μελών της Διαχειριστικής Επι¬ 
τροπής. 

β) Φύλακας, απόφοιτος Δευτεροβάθμιας Εκπαίδευσης. 

2. Η κατά τα ανωτέρω πρόσληψη για ορισμένο ή αό¬ 
ριστο χρόνο ή με σύμβαση γίνεται με απόφαση του 
Μητροπολιτικού Συμβουλίου έπειτα από πρόταση της 
Επιτροπής, εφ’ όσον υφίσταται η οικονομική δυνατότη¬ 
τα. Δύνανται να παρέχουν υπηρεσίες στο Μουσείο και 
πρόσωπα, τα οποία επιθυμούν να προσφέρουν εθελοντι¬ 
κά τις υπηρεσίες τους, εφ’ όσον διαθέτουν τα ανωτέρω 
προβλεπόμενα προσόντα. 

Άρθρο 12 

1. Ο Επιστημονικός Συνεργάτης - Επιμελητής, μεριμνά 
για την καλή λειτουργία του Μουσείου, τη μελέτη, την 
προβολή και τον εμπλουτισμό των κειμηλίων αυτού, επο¬ 
πτεύει τις εκδόσεις και λοιπές δραστηριότητες αυτού, 
εισηγείται προς την Επιτροπή επί παντός θέματος, που 
αφορά στο Μουσείο και στις δραστηριότητές του. Επί¬ 
σης είναι υπεύθυνος για την καταγραφή και μελέτη του 
υλικού του Μουσείου, την τήρηση του Βιβλίου Μητρώου 
Κειμηλίων, την επιμέλεια των εκδόσεων και λοιπών δρα¬ 
στηριοτήτων αυτού και την υποδοχή των επισκεπτών. 

2. Ο φύλακας είναι υπεύθυνος για τη φύλαξη των 
κειμηλίων, την έκδοση τυχόν εισιτηρίων εισόδου, την 
είσπραξη του αντιτίμου και την απόδοση του συνολικού 
ποσού στον Ταμία. 

Άρθρο 13 

Σε περίπτωση διαλύσεως του Μουσείου τα κειμήλια 
επιστρέφονται στις Ιερές Μονές και τους Ιερούς Ναούς, 
από τους οποίους προήλθαν. Η απόφαση περί διαλύ- 
σεως του Εκκλησιαστικού Μουσείου υποβάλλεται προς 
έγκριση στο Μητροπολιτικό Συμβούλιο και στην Ιερά 
Σύνοδο, διά τα κατ’ αυτήν. 

Άρθρο 14 

Αρμόδιο για τη ρύθμιση παντός θέματος μη προβλεπο- 
μένου υπό του παρόντος είναι το Μητροπολιτικό Συμβού¬ 
λιο της Ιερός Μητρόπολης Καλαβρύτων και Αιγιαλείας. 

Άρθρο 15 

Η ισχύς του παρόντος Κανονισμού άρχεται από της 
δημοσιεύσεώς του στην Εφημερίδα της Κυβερνήσεως. 
Δημοσιεύεται επίσης και στο επίσημο Δελτίο «ΕΚΚΑΗ- 
ΣΙΑ» της Εκκλησίας της Ελλάδος 

Άρθρο 16 

Εκ της δημοσιεύσεώς του παρόντος Κανονισμού δεν 
προκαλείται δαπάνη σε βάρος του Προϋπολογισμού 
της Ιερός Μητροπόλεως Καλαβρύτων και Αιγιαλείας. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 9 Οκτωβρίου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

Ακριβές Αντίγραφον 
Ο Αρχιγραμματεύς 
ΐ Ο Μεθώνης ΚΛΗΜΗΣ 


( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 271/2015 

Ανακήρυξη ως Προσκυνηματικού, λειτουργίας και δι- 
αχειρίσεως του Ιερού Ναού Αγίου Μακαρίου Βρο- 
ντάδου, της Ιερός Μητροπόλεως Χίου, Ψαρών και 
Οινουσσών. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 1 παρ. 4, 29 παρ. 2 εδαφ. β' και 45 παρ. 
5 του Ν. 590/1977 «Περί του καταστατικού Χάρτου της 
Εκκλησίας της Ελλάδος» (Φ.Ε.Κ. Α' 146/1977), όπως έχουν 
τροποποιηθή. 

2. Τας υποχρεώσεις της ποιμαινούσης Εκκλησίας προς 
το Χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Χίου, Ψαρών καί Οινουσ- 
σών. 

4. Την υπ’ αριθμ. 1380/29.10.2014 απόφασιν του Μητρο- 
πολιτικου Συμβουλίου της Ιερός Μητροπόλεως Χίου, 
Ψαρών και Οινουσσών. 

5. Την υπ’ αριθμ. πρωτ. 2163/1216/4.11.2014 πρότασιν του 
Σεβ. Μητροπολίτου Χίου, Ψαρών και Οινουσσών Μάρκου. 

6. Την από 25.11.2014 Γνωμοδότησιν του Νομικού Γρα¬ 
φείου της Ιερός Συνόδου. 

7. Την από 11.12.2014 απόφασιν της Διαρκούς Ιερός 
Συνόδου. 

8. Την από 9.10.2015 απόφασιν της Ιερός Συνόδου της 
Ιεραρχίας, αποφασίζει: 

Εγκρίνει τον Κανονισμόν 271/2015, έχοντα ούτω: 


ΚΑΝΟΝΙΣΜΟΣ 271/2015 

ΠΕΡΙ ΑΝΑΚΗΡΥΞΕΩΣ ΩΣ ΠΡΟΣΚΥΝΗΜΑΤΙΚΟΥ, 

ΛΕΙΤΟΥΡΓΙΑΣ ΚΑΙ ΔΙΑΧΕΙΡΙΣΕΩΣ ΤΟΥ ΙΕΡΟΥ ΝΑΟΥ 
ΑΓΙΟΥ ΜΑΚΑΡΙΟΥ ΒΡΟΝΤΑΔΟΥ, ΤΗΣ ΙΕΡΑΣ 
ΜΗΤΡΟΠΟΛΕΩΣ ΧΙΟΥ, ΨΑΡΩΝ ΚΑΙ ΟΙΝΟΥΣΣΩΝ. 

Αρθρον1 

Το Ιερόν Ναΰδριον των «Αγίων Αποστόλων Πέτρου και 
Παύλου», το εν τη περιοχή Βροντάδου Χίου, εις το οποί¬ 
ον εβίωσεν οσιακώς, ήσκησε θεαρέστως και εκοιμήθη εν 
Κυρίω ο εν Αγίοις πατήρ ημών Μακάριος Αρχιεπίσκο¬ 
πος Κορίνθου ο Νοταράς, καταστάν από πολλών ετών 
προσκυνηματικόν κέντρον, υπάρχον μεν ως Μετόχιον 
της Ιερός Μονής Μυρσινιδίου, λειτουργούν δε εν τοις 
πράγμασιν ως Ιερόν Προσκύνημα, αποτελεί εφ’ εξής 
Εκκλησιαστικόν Νομικόν Πρόσωπον Ιδιωτικού Δικαίου, 
κατά την έννοιαν της διατάξεως του άρθρου 59 του Νό¬ 
μου 590/1977 «Περί καταστατικού Χάρτου της Εκκλησίας 
της Ελλάδος», υπό την επωνυμίαν «Ιερόν Προσκύνημα 
Αγίου Μακαρίου Βροντάδου», με έδραν την πόλιν Βρο¬ 
ντάδου - Χίου, υπαγόμενον εις την Ιερόν Μητρόπολιν 
Χίου, Ψαρών και Οινουσσών. 

Αρθρον 2 

1. Η Διοίκησις και Διαχείρισις του Ιερού Προσκυνήμα¬ 
τος ενεργείται υπό επταμελούς Διαχειριστικής Επιτρο¬ 
πής, αποτελουμένης, α) εκ του οικείου Μητροπολίτου, 
ως Προέδρου, β) εξ ενός εκ των Εφημερίων της πόλεως 

του Βροντάδου, ως Αντιπροέδρου και γ) εκ πέντε λαϊκών 
Μελών, διοριζομένων μετ’ ισαρίθμων αναπληρωτών, δϊ 
Αποφάσεως του οικείου Μητροπολιτικού Συμβουλίου. 

2. Τον Πρόεδρον του Ιερού Προσκυνήματος, απάντα 
ή κωλυόμενον, αναπληροί ο εκάστοτε Ηγούμενος της 
Ιερός Μονής Μυρσινιδίου, εξουσιοδοτούμενος εκάστοτε 
εγγράφως υπ’ αυτού. 

3. Ο διορισμός της Διαχειριστικής Επιτροπής ενεργεί- 
ται μετά το πρώτον Ιδημερον του μηνός Δεκεμβρίου 
εκάστης τριετίας, της θητείας αρχομένης από 1ης Ια¬ 
νουάριου του επομένου έτους. 

4. Η θητεία της πρώτης Διαχειριστικής Επιτροπής λή¬ 
γει την 31ην Δεκεμβρίου 2016. 

5. Η Διαχειριστική Επιτροπή, κατά την πρώτην συνε¬ 
δρίαν αυτής, συγκροτείται εις σώμα εκλέγουσα εκ των 
λαϊκών Μελών αυτής τον Ταμίαν και τον Γραμματέα. 

6. Η Διαχειριστική Επιτροπή ευρίσκεται εν απαρτία, 
όταν οι παρόντες είναι πλείονες των απάντων. 

7. Το λειτούργημα των Μελών της Διαχειριστικής Επι¬ 
τροπής είναι τιμητικόν και αι προσφερόμεναι υπηρεσίαι 
υφ’ εκάστου των Μελών αυτής παρέχονται δωρεάν, άνευ 
αντιμισθίας τίνος ή αποζημιώσεως. 

8. Οι διατελέσαντες ως Μέλη της Επιτροπής δύνανται 
να αναδιορισθώσι. 

9. Εις την κρίσιν του οικείου Μητροπολίτου εναπόκει¬ 
ται η ητιολογημένη αντικατάστασις Μέλους τίνος της 
Διαχειριστικής Επιτροπής. 

10. Αι αποφάσεις της Διαχειριστικής Επιτροπής λαμβά- 
νονται κατά πλειονοψηφίαν των παρόντων, εν ισοψηφία 
νικώσης της ψήφου του Προέδρου. 

Αρθρον 3 

1) 1. Η Διαχειριστική Επιτροπή συνεδριάζει, οσάκις πα- 
ρίσταται ανάγκη, καθ’ ημέραν και ώραν οριζομένην υπό 
του Προέδρου. Ωσαύτως συνεδρίαν της Διαχειριστικής 
Επιτροπής δύνανται να αιτήσωσιν εγγράφως τρία του¬ 
λάχιστον Μέλη αυτής. 

2) 2. Η Διαχειριστική Επιτροπή δεν δύναται να συγκλη- 
θή και να συνεδριάση νομίμως, εάν δεν παρίσταται ο 
Πρόεδρος αυτής αυτοπροσώπως ή δϊ αντιπροσώπου, 
εγγράφως εξουσιοδοτηθέντος προς τούτο υπ’ αυτού. 

Αρθρον 4 

Ι.Το Νομικόν Πρόσωπον του Ιερού Προσκυνήματος εκ¬ 
προσωπείται ενώπιον πάσης δικαστικής και διοικητικής 
αρχής υπό του Προέδρου αυτού ή υφ’ ετέρου Μέλους 
της Διοικούσης Επιτροπής, εγγράφως εξουσιοδοτουμέ- 
νου υπό του Προέδρου. 

2. Ο Πρόεδρος του Ιερού Προσκυνήματος συμβάλλεται 
εξ ονόματος και δια λογαριασμόν αυτού, προηγουμένη 
αποφάσει της Διαχειριστικής Επιτροπής. Προκειμένου 
περί «δόσεως όρκου», τούτον δίδει δια το Ιερόν Προ¬ 
σκύνημα εν των λαϊκών Μελών της Διαχειριστικής Επι¬ 
τροπής, εγγράφως εκάστοτε εξουσιοδοτούμενον προς 
τούτο υπ' αυτής. 

Αρθρον 5 

Η Διαχειριστική Επιτροπή έχει τα εξής καθήκοντα: 

ί) Εισπράττει άπαντα εν γένει τα εισοδήματα του Ιερού 
Προσκυνήματος. 

ϋ) Καταρτίζει τον Προϋπολογισμόν και τον Απολογι¬ 
σμόν του Ιερού Προσκυνήματος, ους υποβάλλει εμπρο¬ 
θέσμους προς έλεγχον και έγκρισιν εις το οικείον Μη- 
τροπολιτικόν Συμβούλιον, και 


ίϋ) Τηρεί τα κάτωθι διαχειριστικά στοιχεία: α) διπλό¬ 
τυπα γραμμάτια εισπράξεων, β) διπλότυπα εντάλματα 
πληρωμών, γ) βιβλίον Ταμείου, δ) Καθολικόν εσόδων και 
εξόδων, ε) βιβλίον Πρακτικών, στ) βιβλίον τιμαλφών και 
λοιπών κινητών περιουσιακών στοιχείων, και ζ) Κτημα- 
τολόγιον, απάντων ηριθμημένων και τεθεωρημένων υπό 
της Ιεράς Μητροπόλεως. 

Αρθρον 6 

1. Το διαχειριστικόν έτος του Ιερού Προσκυνήματος 
άρχεται την 1η Ιανουάριου και λήγει την 31ην Δεκεμβρίου. 

2. Μέχρι της 15ης Οκτωβρίου εκάστου έτους η Δια¬ 
χειριστική Επιτροπή συντάσσει τον Προϋπολογισμόν 
δια την χρήσιν του επομένου έτους και υποβάλλει τού¬ 
τον προς έλεγχον και έγκρισιν εις το Μητροπολιτικόν 
Συμβούλιον. 

3. Μέχρι της 30ής Ιανουάριου εκάστου έτους η Διαχει¬ 
ριστική Επιτροπή συντάσσει τον Απολογισμόν του λήξα- 
ντος διαχειριστικού έτους και υποβάλλει τούτον προς 
έλεγχον και έγκρισιν εις το Μητροπολιτικόν Συμβούλιον. 

4. Δια πάσαν είσπραξιν εκδίδεται Γραμμάτιον εισπρά- 
ξεως, δια πάσαν δε πληρωμήν Ένταλμα πληρωμής. Τα 
εκδιδόμενα Γραμμάτια εισπράξεων και τα Εντάλματα 
πληρωμών, εις ά επισυνάπτονται πάντα τα δικαιολο- 
γητικά, φέρουν την υπογραφήν του Προέδρου και του 
Ταμίου της Διαχειριστικής Επιτροπής. 

Αρθρον 7 

Πόροι του Ιερού Προσκυνήματος είναι: 
α) Αι εισπράξεις εκ δίσκου και κυτίων. 
β) Αι εισπράξεις εξ εκποιήσεως αποκήρου, τιμαλφών, 
ελαίου και λοιπών αφιερωμάτων των πιστών, 
γ) Αι εισπράξεις εκ διαθέσεως εικόνων ή βιβλίων, 
δ) Αι πρόσοδοι εκ της ιδίας αυτού περιουσίας (εκποι¬ 
ήσεις, εκμισθώσεις κ,λπ.). 

ε) Αι εκούσιοι εισφοραί, δωρεαί, κληροδοτήματα και 
επιχορηγήσεις υπό Υπουργείων, της Περιφέρειας, των 
Δήμων ή Ευρωπαϊκών Προγραμμάτων, 
στ) Αι προαιρετικοί εισπράξεις εξ ιεροτελεστιών, και 
ζ) Οι τυχόν τόκοι εκ καταθέσεων, ως και πάσα άλλη 
πηγή μη απάδουσα τη Ορθοδόξω διδασκαλία και τω 
εκκλησιαστικοί) ήθει. 

Αρθρον 8 

1. Η εν γένει διαχείρισις της περιουσίας του Ιερού 
Προσκυνήματος, η σύνταξις του Προϋπολογισμού και 
Απολογισμού, η άσκησις του ελέγχου κ.λπ. διέπεται υπό 
των συναφών διατάξεων του Ν. 590/1977 και του Κανο¬ 
νισμού 8/1979 «Περί Ιερών Ναών και Ενοριών». 

2. Τα έσοδα του Ιερού Προσκυνήματος διατίθενται: 
α) Δια την κατασκευήν, συντήρησιν και εξωραϊσμόν 

αυτού και των κτιριακών εγκαταστάσεών του. 

β) Δια την μισθοδοσίαν τυχόν προσληφθησομένου 
προσωπικού ή εκτάκτων συνεργατών. 

γ) Δια την προμήθειαν των απαραιτήτων επίπλων, 
σκευών και αγαθών. 

δ) Δια την ενίσχυσιν του Πνευματικού, Φιλανθρωπικού 
και Κοινωφελούς Έργου της Ιεράς Μητροπόλεως. 

ε) Δια την λειτουργίαν των Υπηρεσιών της Ιεράς Μη¬ 
τροπόλεως. 

στ) Δια την έκδοσιν βιβλίων θεολογικού, φιλολογικού, 
ιστορικού και λαογραφικού περιεχομένου. 

ζ) Δια την χορήγησιν υποτροφιών εις φοιτητάς ή σπου¬ 
δαστής των Πανεπιστημίων της ημεδαπής, αποφοίτων 

Λυκείου Βροντάδου. Τα αφορώντα εις τας υποτροφίας 
ορίζονται δί αποφάσεως της Διαχειριστικής Επιτροπής 
εγκρινομένης υπό του Μητροπολιτικού Συμβουλίου. 

η) Δια την υποστήριξιν θεμάτων υγείας εν τη περιοχή 
του Βροντάδου. 

θ) Δια την ενδεχομένως αιτηθησομένην συνδρομήν 
της Ιεράς Μονής Μυρσινιδίου Βροντάδου. 

3. Η κατά τα άνω κατανομή των πόρων του Ιερού 
Προσκυνήματος έσται δί αποφάσεως της Διαχειριστι¬ 
κής Επιτροπής εγκρινομένης υπό του Μητροπολιτικού 
Συμβουλίου. 

Άρθρον 9 

'Ο Αντιπρόεδρος της Διαχειριστικής Επιτροπής, ως 
Προϊστάμενος του Ιερού Προσκυνήματος, διενεργεί εξ 
ονόματος αυτής και υπογράφει άπασαν την αλληλο¬ 
γραφίαν, προΐσταται του Προσωπικού και εισηγείται εις 
την Διαχειριστικήν Επιτροπήν την λήψιν παντός μέτρου, 
εξασφαλίζοντος την πειθαρχίαν και διευκολύνοντος την 
εκτέλεσιν των καθηκόντων των. 

Άρθρον10 

α) Ο Ταμίας παραλαμβάνει παρά του προκατόχου 
του, δια πρωτοκόλλου υπογραφομένου παρ’ αυτού, του 
Αντιπροέδρου της Διαχειριστικής Επιτροπής και του 
αποχωρούντος Ταμίου και τεθεωρημένου παρά του οι¬ 
κείου Μητροπολίτου, τα εν τω Ταμείω μετρητά, ως και 
τα τυχόν υπάρχοντα χρεώγραφα, ομολογίας, γραμμάτια 
και πάντα σχετικόν τίτλον ή έγγραφον. 

β) Ο Ταμίας δεν δύναται να κρατή εις χείρας του ποσόν 
άνω των πεντακοσίων (500,00) ευρώ. Το επί πλέον τούτου 
καταθέτει εις τοκοφόρον λογαριασμόν Υποκαταστήματος 
Τραπέζης εν Χίω επ’ ονόματι του Ιερού Προσκυνήματος. 

γ) Δια την ανάληψιν ποσού μεγαλυτέρου των πεντακο¬ 
σίων (500,00) ευρώ δέον όπως η Διαχειριστική Επιτροπή 
συντάσση πρακτικόν, όπερ θα τυγχάνη της εγκρίσεως 
του Μητροπολιτικού Συμβουλίου. 

Άρθρον 11 

α) Πάσα δαπάνη δέον όπως προβλέπεται παρά του 
Προϋπολογισμού. Αναθεώρησις του Προϋπολογισμού 
επιτρέπεται εντός του διανυομένου διαχειριστικού 
έτους, κατόπιν αποφάσεως της Διαχειριστικής Επιτρο¬ 
πής και εγκρίσεως του Μητροπολιτικού Συμβουλίου. 

β) Ποσόν καταβαλλόμενον άνευ προβλέψεως από τον 
Προϋπολογισμόν του Ιερού Προσκυνήματος και αποφά¬ 
σεως της Διαχειριστικής Επιτροπής, βαρύνει εξ ολοκλή¬ 
ρου τον Ταμίαν. 

γ) Απαγορεύεται η εκτέλεσις έργων κατασκευής ή 
επισκευής του Ιερού Προσκυνήματος άνευ τηρήσεως 
των κειμένων Νόμων και Κανονισμών. 

δ) Απαγορεύεται η αγορά Ιερών Σκευών, επίπλων και 
βιβλίων άνευ της προηγουμένης εγκρίσεως του οικείου 
Μητροπολιτικού Συμβουλίου. 

Αρθρον12 

Δια τας εκμισθώσεις ή εκποιήσεις κινητών ή ακινή¬ 
των του Ιερού Προσκυνήματος, αποδοχήν ή αποποίησιν 
δωρεάς, σύστασιν δικαιώματος επί ακινήτου του Ιερού 
Προσκυνήματος ή παραίτησιν από υφισταμένου τοιού- 
του, προσφυγήν του Ιερού Προσκυνήματος εις ένδικα 
μέσα ή παραίτησιν απ’ αυτών ισχύουσι κατ’ αναλογίαν 
αι σχετικοί διατάξεις του Κανονισμού 8/1979, ως και των 
εκάστοτε ισχυόντων δια την Εκκλησίαν της Ελλάδος 
Νόμων και Κανονισμών. 


Αρθρον13 

Η εν γένει εποπτεία της λειτουργίας του Ιερού Προ¬ 
σκυνήματος ασκείται υπό του οικείου Μητροπολίτου. 

Αρθρον14 

Το Ιερόν Προσκύνημα έχει ιδίαν σφραγίδα, φέρουσαν 
εν τω μέσω την εικόνα του Αγίου Μακαρίου και πέριξ 
αυτής κυκλοτερώς, εξωτερικώς μεν «ΙΕΡΑ ΜΗΤΡΟΠΟΛΙΣ 
ΧΙΟΥ, ΨΑΡΩΝ ΚΑΙ ΟΙΝΟΥΣΣΩΝ», εσωτερικώς δε «ΙΕΡΟΝ 
ΠΡΟΣΚΥΝΗΜΑ ΑΓΙΟΥ ΜΑΚΑΡΙΟΥ - ΒΡΟΝΤΑΔΟΥ». 

Αρθρον 15 

Εις περίπτωσιν, καθ’ ην παύη να υφίσταται το Ιερόν 
Προσκύνημα, τούτο περιέρχεται μετά πάσης της κινη¬ 
τής και ακινήτου περιουσίας εις την δικαιοδοσίαν της 
Ιεράς Μονής Μυρσινιδίου της Ιεράς Μητροπόλεως Χίου, 
Ψαρών και Οινουσσών, ως Μετόχιον αυτής. 

Αρθρον16 

Δια παν έτερον θέμα, δια το οποίον δεν προβλέπει ο 
παρών Κανονισμός ή έτεροι Νόμοι της Πολιτείας ή Εκ¬ 
κλησιαστικοί Κανονισμοί, αρμόδιον τυγχάνει το οικείον 
Μητροπολιτικόν Συμβούλιον. 

Αρθρον 17 

Ο παρών Κανονισμός τροποποιείται δί Αποφάσεως 
του Μητροπολιτικού Συμβουλίου της Ιεράς Μητροπό¬ 
λεως Χίου, Ψαρών και Οινουσσών, με υποχρεωτικώς 
θετικήν ψήφον του Σεβ. Προέδρου και κατόπιν εγκρίσε- 
ως της Δ.Ι.Σ. και της Ιεράς Συνόδου της Ιεραρχίας της 
Εκκλησίας της Ελλάδος. 

Αρθρον18 

Πάσα Κανονιστική διάταξις, αφορώσα εις το Ιερόν 
Προσκύνημα και αντικειμένη εις τον παρόντα Κανονι¬ 
σμόν, καταργείται. 

Αρθρον 19 

Η ισχύς του παρόντος άρχεται άμα τη δημοσιεύσει 
αυτής δια του επισήμου δελτίου της Ιεράς Συνόδου 
της Εκκλησίας της Ελλάδος «ΕΚΚΛΗΣΙΑ» και δια της 
Εφημερίδος της Κυβερνήσεως. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 9 Οκτωβρίου 2015 

Ο Πρόεδρος 
ί Ο Αθηνών ΙΕΡΩΝΥΜΟΣ 
Ακριβές Αντίγραφον 
Ο Αρχιγραμματεύς 
1- Ο Μεθώνης ΚΛΗΜΗΣ 
-♦- 

(3) 

ΚΑΝΟΝΙΣΜΟΣ ΥΠ 1 ΑΡΙΘΜ. 269/2015 
Τροποποίησις και συμπλήρωσις των Κανονισμών συστά- 
σεως και λειτουργίας Ιερών Προσκυνημάτων και του 
Εκκλησιαστικού Μουσείου της Ιεράς Μητροπόλεως 
Κερκύρας, Παξών και Διαποντίων Νήσων. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 1 παρ. 4, 29 παρ. 2, 45 παρ. 5 και 59 παρ. 

1 του Νόμου 590/1977 «Περί Καταστατικού Χάρτου της 
Εκκλησίας της Ελλάδος» (Α' 146), όπως αυτά έχουν τρο¬ 
ποποιηθεί (άρθρ. 68 Ν. 4235/2014), 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους, 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Κερκύρας, Παξών και 
Διαποντίων Νήσων, και ιδιαιτέρως την ανάγκη εναρμο- 
νίσεως των Κανονισμών των Ιερών Προσκυνημάτων και 
του Εκκλησιαστικού Μουσείου αυτής προς το άρθρον 
68 του Ν. 4235/2014. 

4. Τας υπ’ αριθμ. 1566/368/1.12.2014, 1569/371/1.12.2014, 
1567/369/1.12.2014,1568/370/1.12.2014 και 1570/372/1.12.2014 
Προτάσεις του Σεβασμιωτάτου Μητροπολίτου Κερκύ¬ 
ρας, Παξών και Διαποντίων Νήσων Νεκταρίου. 

5. Την από 11.12.2014 απόφασιν της Διαρκούς Ιερός 
Συνόδου, 

6. Την από 9.10.2015 απόφασιν της Ιερός Συνόδου της 
Ιεραρχίας, αποφασίζει: 

Εγκρίνει τον υπ’ αριθμ. 269/2015 Κανονισμόν έχοντα 
ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 269/2015 
«ΠΕΡΙ ΤΡΟΠΟΠΟΙΗΣΕΩΣ ΚΑΙ ΣΥΜΠΛΗΡΩΣΕΩΣ 

ΤΩΝ ΚΑΝΟΝΙΣΜΩΝ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΙΕΡΩΝ ΠΡΟΣΚΥΝΗΜΑΤΩΝ ΚΑΙ ΤΟΥ ΕΚΚΛΗΣΙΑΣΤΙΚΟΥ 

ΜΟΥΣΕΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΚΕΡΚΥΡΑΣ, 
ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ» 

Άρθρον1 

Η υπ’ αριθμ. 14/1971 Κανονιστική Διάταξη «Περί διοική- 
σεως και διαχειρίσεως του Ιερού Προσκυνήματος Αγίου 
Σπυρίδωνος Κερκύρας» (ΦΕΚ Α' 143/1971) τροποποιείται 
και συμπληρώνεται ως ακολούθως: 

I. Το άρθρον 1 αντικαθίσταται ως εξής: 

«Άρθρον 1 

1. Ο Ιερός Ναός Αγίου Σπυρίδωνος Κέρκυρας απο¬ 
τελεί Ιερό Προσκύνημα και ίδιον Νομικόν Πρόσωπον 
Ιδιωτικού Δικαίου (Ν.Π.Ι.Δ.) μη κερδοσκοπικού χαρακτήρα 
με την επωνυμία «Ιερό Προσκύνημα Αγίου Σπυρίδωνος 
Κερκύρας». 

2. Το Ιερό Προσκύνημα έχει έδρα την πόλη της Κέρ¬ 
κυρας. 

3. Το Ιερό Προσκύνημα τελεί υπό την εποπτεία του 
Νομικού Προσώπου Δημοσίου Δικαίου (Ν.Π.Δ.Δ.) της 
Ιερός Μητροπόλεως Κερκύρας, Παξών και Διαποντίων 
Νήσων. 

4. Το Ιερό Προσκύνημα έχει σφραγίδα φέρουσα εν τω 
μέσω την εικόνα του Αγίου Σπυρίδωνος και πέριξ τας 
λέξεις “Ιερό Προσκύνημα Αγίου Σπυρίδωνος Κερκύρας 
1967”». 

II. Προστίθεται άρθρο ΙΑ ως εξής: 

«Άρθρον ΙΑ 

Σκοποί του Ιερού Προσκυνήματος είναι: 

α. Η συντήρησις, η επισκευή και ο εξωραϊσμός του 
Ιερού Ναού και των παραρτημάτων αυτού. 

β. Η ανελλιπής τέλεσις της Θείας Λειτουργίας, των 
υπολοίπων ιερών Μυστηρίων και Ακολουθιών κατά την 
τάξιν και την παράδοσιν της Ορθοδόξου Ανατολικής 
Εκκλησίας. 


γ. Η άσκησις πνευματικού, φιλανθρωπικού και κοινωνι¬ 
κού έργου του Ιερού Προσκυνήματος ως και η συμβολή 
του εις το πνευματικό, φιλανθρωπικό και κοινωνικό έργο 
της Ιερός Μητροπόλεως». 

III. Εις το άρθρο 8 προστίθεται εδάφιο η) ως εξής: 

«η) Κάθε νόμιμον έσοδον, συνάδον προς τον χαρα¬ 
κτήρα και τους σκοπούς του Ιερού Προσκυνήματος». 

IV. Η περίπτωσις α) του άρθρου 10 αντικαθίσταται 
ως εξής: 

«α) Δια την ενίσχυσιν της λειτουργίας των Γ ραφείων 
της Ιερός Μητροπόλεως Κερκύρας, Παξών και Διαποντί¬ 
ων Νήσων, όποτε και αν απαιτηθεί εκ των ακαθαρίστων 
εσόδων των περιπτώσεων α', β', γ' και δ' του άρθρου 
8 του παρόντος Κανονισμού». 

V. Η περίπτωσις δ) του άρθρου 11 αντικαθίσταται ως 
εξής: 

«δ) Δια την πραγματοποίηση των κοινωνικών, προ- 
νοιακών, φιλανθρωπικών και κοινωφελών σκοπών του 
Ιερού Προσκυνήματος (ενίσχυσιν μαθητών, φοιτητών, 
ασθενών, υπερηλίκων, πολυτέκνων και απόρων)». 

VI. Το άρθρον 14 αντικαθίσταται ως εξής: 

«Άρθρον14 

Δια την υπό του Ταμείου πληρωμήν ποσού ανωτέρου 
των πεντακοσίων ευρώ (500,00 Ε) απαιτείται απόφασις 
της Διοικούσης Επιτροπής, παν δε άνευ τοιαύτης απο- 
φάσεως καταβαλλόμενον ποσόν βαρύνει τον Ταμίαν». 

VII. Το άρθρον 15 αντικαθίσταται ως εξής: 

«Άρθρον15 

Ο Ταμίας δεν δύναται να κρατή εις χείρας του ποσόν 
άνω των χιλίων ευρώ (1.000,00 Ε). Το επί πλέον τούτου 
καταθέτει εις την Τράπεζαν ή το Ταχυδρομικόν Ταμι- 
ευτήριον». 

VIII. Το άρθρον 22 αντικαθίσταται ως εξής: 

«Άρθρον 22 

Εις περίπτωσιν κατά την οποίαν το Ιερό Προσκύνημα 
παύσει να εξυπηρετεί τον σκοπό λειτουργίας του, δύνα- 
ται να καταργηθεί με απόφαση της Δ.Ι.Σ. και έγκριση της 
Ι.Σ.Ι., επί σχετικής Πράξεως - Προτάσεως του οικείου Μη¬ 
τροπολίτου, η οποία θα εγκρίνει την σχετική απόφαση 
της Διοικούσας Επιτροπής του Ιερού Προσκυνήματος. 
Η ακίνητη και κινητή περιουσία του διαλυθέντος Ιερού 
Προσκυνήματος περιέρχεται αυτοδικαίως στο Νομικό 
Πρόσωπο της Ιερός Μητροπόλεως Κερκύρας, Παξών και 
Διαποντίων Νήσων». 

Άρθρον 2 

Ο υπ’ αριθμ. 194/2009 Κανονισμός της Εκκλησίας της 
Ελλάδος «Περί συστάσεως, λειτουργίας και διαχειρί¬ 
σεως του Ιερού Προσκυνηματικού Ναού Αγίων Ιάσονος 
και Σωσιπάτρου» (ΦΕΚ Α' 220/2009) τροποποιείται και 
συμπληρώνεται ως ακολούθως: 

I. Το άρθρον 1 αντικαθίσταται ως εξής: 

«Άρθρον 1 

1. Ο Ιερός Ναός Αγίων Ιάσονος και Σωσιπάτρου απο¬ 
τελεί Ιερό Προσκύνημα και ίδιον Νομικόν Πρόσωπον 
Ιδιωτικού Δικαίου (Ν.Π.Ι.Δ.) μη κερδοσκοπικού χαρακτήρα 
με την επωνυμία «ΙΕΡΟ ΠΡΟΣΚΥΝΗΜΑ ΑΓΙΩΝ ΙΑΣΟΝΟΣ 
ΚΑΙ ΣΩΣΙΠΑΤΡΟΥ» και τελεί υπό την εποπτεία του Νο¬ 
μικού Προσώπου Δημοσίου Δικαίου (Ν.Π.Δ.Δ.) της Ιερός 
Μητροπόλεως Κερκύρας, Παξών και Διαποντίων Νήσων. 

2. Το Ιερό Προσκύνημα εδρεύει στην πόλη της Κέρκυ¬ 
ρας και συγκεκριμένα στον Ιερό Ναό Αγίων Ιάσονος και 
Σωσιπάτρου, κέκτηται δε ίδιαν σφραγίδα φέρουσα εν 
τω μέσω την εικόνα των Αγίων Ιάσονος και Σωσιπάτρου 
και πέριξ τας λέξεις “ΙΕΡΑ ΜΗΤΡΟΠΟΛΙΣ ΚΕΡΚΥΡΑΣ, 
ΠΑΞΩΝ ΚΑΙ ΔΙΑΠΟΝΤΙΩΝ ΝΗΣΩΝ - ΙΕΡΟ ΠΡΟΣΚΥΝΗΜΑ 
ΑΓΙΩΝ ΙΑΣΟΝΟΣ ΚΑΙ ΣΩΣΙΠΑΤΡΟΥ”». 

II. Η παράγραφος 1 του άρθρου 11 αντικαθίσταται ως 

εξής: 

«1. Το Ιερόν Προσκύνημα διαλύεται και καταργείται δί 
αποφάσεως της Δ.Ι.Σ. και εγκρίσεως της Ι.Σ.Ι., κατόπιν 
αποφάσεως του Διοικητικού Συμβουλίου εγκρινομένης 
υπό του Μητροπολίτου, όταν δεν εκπληρώνει τις εκκλη- 
σιολογικές αυτού προϋποθέσεις και την αποστολή του, 
όταν παρεκκλίνει των σκοπών του ή όταν είναι πλέον 
ανέφικτος η λειτουργία του». 

Αρθρον 3 

Ο υπ’ αριθμ. 21/1981 Κανονισμός της Εκκλησίας της 
Ελλάδος «Περί διοικήσεως και διαχειρίσεως του Ιερού 
Προσκυνηματικού Ναού Αγίου Χαραλάμπους Παξών» 
(ΦΕΚ Α' 330/1981) τροποποιείται και συμπληρώνεται ως 
ακολούθως: 

I. Μετά το άρθρον 1 προστίθεται άρθρον ΙΑ ως εξής: 

«ΑρθρονΙΑ 

Το Ιερό Προσκύνημα έχει έδρα εις τη νήσο των Παξών 
και τελεί υπό την εποπτεία του Νομικού Προσώπου 
Δημοσίου Δικαίου (Ν.Π.Δ.Δ.) της Ιερός Μητροπόλεως 
Κερκύρας, Παξών και Διαποντίων Νήσων». 

II. Μετά το άρθρον 7 προστίθεται άρθρον 7Α ως εξής: 

«Άρθρον 7Α 

Σκοποί του Ιερού Προσκυνήματος είναι: 

α. Η συντήρησις, η επισκευή και ο εξωραϊσμός του 
Ιερού Ναού και των παραρτημάτων αυτού. 

β. Η ανελλιπής τέλεσις της Θείας Λειτουργίας, των 
υπολοίπων ιερών Μυστηρίων και Ακολουθιών κατά την 
τάξιν και την παράδοσιν της Ορθοδόξου Ανατολικής 
Εκκλησίας. 

γ. Η άσκησις πνευματικού, φιλανθρωπικού και κοινωνι¬ 
κού έργου του Ιερού Προσκυνήματος ως και η συμβολή 
του εις το πνευματικό, φιλανθρωπικό και κοινωνικό έργο 
της Ιερός Μητροπόλεως. 

δ. Η ενίσχυσις του φιλανθρωπικού και εν γένει κοι¬ 
νωνικού έργου της Ιερός Μητροπόλεως εν τη νήσω 
των Παξών. 

ε. Η αντιμετώπισις δαπανών του Ιεραποστολικού έρ¬ 
γου της Μητροπόλεως εν τη νήσω των Παξών, ιδία 
μεταξύ των Νέων. 

στ. Η οικονομική ενίσχυσις Εκκλησιαστικών Συμβουλί¬ 
ων Ιερών Ναών της νήσου Παξών προς αποπεράτωσιν, 
ανακαίνισιν ή ευπρεπισμόν αυτών. 

ζ. Η παροχή υποτροφιών δια Γυμνασιακάς ή μεταγυ- 
μνασιακάς σπουδάς εις αριστούχους μαθητάς καταγο- 
μένους εκ Παξών. 

η. Η δημιουργία και λειτουργία Μητροπολιτικού Γ ρα¬ 
φείου και Οίκου εν Παξοίς». 

III. Το άρθρον 17 αντικαθίσταται ως εξής: 

«Αρθρον17 

1. Το Ιερόν Προσκύνημα διαλύεται και καταργείται δί 
αποφάσεως της Δ.Ι.Σ. εγκρινομένης υπό της Ι.Σ.Ι., και 
δημοσιευομένης εις την Εφημερίδα της Κυβερνήσεως, 
κατόπιν αποφάσεως του Διοικητικού Συμβουλίου εγκρι- 


νομένης υπό του Μητροπολίτου, όταν δεν εκπληρώνει 
τις εκκλησιολογικές αυτού προϋποθέσεις και την απο¬ 
στολή του, όταν παρεκκλίνει των σκοπών του ή όταν 
είναι πλέον ανέφικτος η λειτουργία του. 

2. Εν περιπτώσει διαλύσεως του Ιερού Προσκυνήμα¬ 
τος η περιουσία αυτού περιέρχεται αυτοδικαίως εις 
την Ιεράν Μητρόπολιν Κερκύρας, Παξών και Διαποντίων 
Νήσων, ήτις δύναται να διαθέση αυτήν δί οιονδήποτε 
παρεμφερή σκοπό». 

Αρθρον 4 

Ο υπ’ αριθμ. 57/1991 Κανονισμός της Εκκλησίας της Ελ¬ 
λάδος «Περί λειτουργίας, διοικήσεως και διαχειρίσεως 
του Ιερού Προσκυνηματικού Ναού Κοιμήσεως Υπεραγίας 
Θεοτόκου Βελιανιτών (εις το νησάκι περιοχής Γάίου της 
νήσου των Παξών)» (ΦΕΚ Α' 155/1991) τροποποιείται και 
συμπληρώνεται ως ακολούθως: 

I. Το άρθρον 1 αντικαθίσταται ως εξής: 

«Αρθρον1 

1. Ο Ιερός Ναός Κοιμήσεως Υπεραγίας Θεοτόκου Βε- 
λιανιτών (εις το νησάκι περιοχής Γ άίου της νήσου των 
Παξών) αποτελεί Ιερό Προσκύνημα και ίδιον Νομικόν 
Πρόσωπον Ιδιωτικού Δικαίου (Ν.Π.Ι.Δ.) μη κερδοσκοπι¬ 
κού χαρακτήρα με την επωνυμία «ΙΕΡΟ ΠΡΟΣΚΥΝΗΜΑ 
ΚΟΙΜΗΣΕΩΣ ΥΠΕΡΑΓΙΑΣ ΘΕΟΤΟΚΟΥ ΤΩΝ ΒΕΛΙΑΝΙΤΩΝ 
(ΕΙΣ ΤΟ ΝΗΣΑΚΙ ΤΗΣ ΠΕΡΙΟΧΗΣ ΓΑΙΩΝ ΤΩΝ ΠΑΞΩΝ)» 
και τελεί υπό την εποπτεία του Νομικού Προσώπου 
Δημοσίου Δικαίου (Ν.Π.Δ.Δ.) της Ιεράς Μητροπόλεως 
Κερκύρας, Παξών και Διαποντίων Νήσων». 

2. Το Ιερό Προσκύνημα έχει έδραν εις το νησάκι πε¬ 
ριοχής Γ άίου της νήσου των Παξών. 

3. Το Ιερό Προσκύνημα έχει σφραγίδα φέρουσα εν 
τω μέσω την εικόνα της Υπεραγίας Θεοτόκου και πέριξ 
τας λέξεις ΙΕΡΑ ΜΗΤΡΟΠΟΛΙΣ ΚΕΡΚΥΡΑΣ, ΠΑΞΩΝ ΚΑΙ 
ΔΙΑΠΟΝΤΙΩΝ ΝΗΣΩΝ - ΙΕΡΟ ΠΡΟΣΚΥΝΗΜΑ ΚΟΙΜΗΣΕΩΣ 
ΥΠΕΡΑΓΙΑΣ ΘΕΟΤΟΚΟΥ ΤΩΝ ΒΕΛΙΑΝΙΤΩΝ”». 

II. Μετά το άρθρον 1 προστίθεται το άρθρον ΙΑ, το 
οποίον έχει ως εξής: 

«Αρθρον ΙΑ 

Σκοποί του Ιερού Προσκυνήματος είναι: 

α. Η συντήρησις, η επισκευή και ο εξωραϊσμός του 
Ιερού Ναού και των παραρτημάτων αυτού. 

β. Η ανελλιπής τέλεσις της θείας Λειτουργίας, των 
υπολοίπων ιερών Μυστηρίων και Ακολουθιών κατά την 
τάξιν και την παράδοσιν της Ορθοδόξου Ανατολικής 
Εκκλησίας. 

γ. Η άσκησις πνευματικού, φιλανθρωπικού και κοινωνι¬ 
κού έργου του Ιερού Προσκυνήματος ως και η συμβολή 
του εις το πνευματικό, φιλανθρωπικό και κοινωνικό έργο 
της Ιεράς Μητροπόλεως». 

III. Το άρθρον 11 αντικαθίσταται ως εξής: 

«Άρθρον 11 

1. Το παρόν Προσκύνημα διαλύεται και καταργείται 
δί αποφάσεως της Δ.Ι.Σ. εγκρινομένης υπό της Ι.Σ.Ι., και 
δημοσιευομένης εις την Εφημερίδα της Κυβερνήσεως, 
κατόπιν αποφάσεως του Διοικητικού Συμβουλίου εγκρι- 
νομένης υπό του Μητροπολίτου, όταν δεν εκπληρώνει 
τις εκκλησιολογικές αυτού προϋποθέσεις και την απο¬ 
στολή του, όταν παρεκκλίνει των σκοπών του ή όταν 
είναι πλέον ανέφικτος η λειτουργία του. 

2. Εν περιπτώσει διαλύσεως του Ιερού Προσκυνήμα¬ 
τος η περιουσία αυτού περιέρχεται αυτοδικαίως εις 

την Ιεράν Μητρόπολιν Κέρκυρας, Παξών και Διαποντίων 
Νήσων, ήτις δύναται να διάθεση αυτήν δι’ οιονδήποτε 
παρεμφερή σκοπό». 

Άρθρον 5 

Ο υπ’ αριθμ. 103/1998 Κανονισμός «Περί συστάσεως 
και λειτουργίας του εκκλησιαστικού Βυζαντινού Μου¬ 
σείου Κερκύρας «ΟΙ ΑΓΙΟΙ ΠΑΤΕΡΕΣ» της Ιερός Μη- 
τροπόλεως Κερκύρας, Παξών και Διαποντίων Νήσων» 
(ΦΕΚ Α' 20/1999) τροποποιείται και συμπληρώνεται ως 
ακολούθως: 

I. Το άρθρο 1 αντικαθίσταται ως εξής: 

«Αρθρο 1 

1. Συνιστάται Εκκλησιαστικόν Μουσείον υπο την επω¬ 
νυμίαν ΕΚΚΛΗΣΙΑΣΤΙΚΟΝ - ΒΥΖΑΝΤΙΝΟΝ ΜΟΥΣΕΙΟΝ 
ΚΕΡΚΥΡΑΣ «ΟΙ ΑΓΙΟΙ ΠΑΤΕΡΕΣ», το οποίον αποτελεί 
ίδιον Νομικόν Πρόσωπον Ιδιωτικού Δικαίου (Ν.Π.Ι.Δ.) μη 
κερδοσκοπικού χαρακτήρα και τελεί υπό την εποπτείαν 
του Νομικού Προσώπου Δημοσίου Δικαίου (Ν.Π.Δ.Δ.) της 
Ιερός Μητροπόλεως Κερκύρας, Παξών και Διαποντίων 
Νήσων. 

2. Το ως άνω Εκκλησιαστικόν Μουσείον εδρεύει στην 
πόλη της Κέρκυρας και συγκεκριμένα λειτουργεί εις 
τον ιστορικόν Ιερόν Ναόν Αγίων Πατέρων Κερκύρας. 

3. Ο Ιερός Ναός Αγίων Πατέρων, εις τον οποίον στε¬ 
γάζεται το Μουσείον, θα λειτουργή ως Ιερός Ναός κατά 
τας Κυριάκός και τας λοιπός μεγάλος εορτάς και κατά 
την εορτήν του, τας δε υπολοίπους ημέρας και ώρας 
θα λειτουργεί ως Μουσείον της Ιερός Μητροπόλεως». 

II. Η παράγραφος 2 του άρθρου 13 αντικαθίσταται 
ως εξής: 

«2. Το παρόν Μουσείον καταργείται και διαλύεται εφ’ 
όσον δεν εκπληρώνει τους σκοπούς του και ως εκ τού¬ 


του καθίσταται ανέφικτος η λειτουργία του, κατόπιν 
αποφάσεως του Διοικητικού Συμβουλίου εγκρινομένης 
υπό του Μητροπολίτου, των πράξεων τούτων εγκρινο- 
μένων υπό της Δ.Ι.Σ. και της Ι.Σ.Ι., δί αποφάσεώς της 
δημοσιευομένης στην Εφημερίδα της Κυβερνήσεως». 

III. Η παράγραφος 3 του άρθρου 13 αντικαθίσταται 
ως εξής: 

«3. Από τη δημοσίευση της ως άνω αποφάσεως στην 
Εφημερίδα της Κυβερνήσεως παύει υφιστάμενο τοΊδρυμα 
και η περιουσία αυτού περιέρχεται αυτοδικαίως εις την Ιε¬ 
ράν Μητρόπολιν Κερκύρας, Παξών και Διαποντίων Νήσων». 

Άρθρον 6 

Η ισχύς του παρόντος άρχεται από της δημοσιεύσεώς 
του δια της Εφημερίδος της Κυβερνήσεως. 

Ο Κανονισμός δημοσιεύεται και εις το επίσημον Δελ- 
τίον της Εκκλησίας της Ελλάδος «ΕΚΚΛΗΣΙΑ». 

Αρθρον 7 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού της 
Ιεράς Μητροπόλεως Κερκύρας, Παξών και Διαποντίων 
Νήσων ή των αναφερομένων εις αυτόν εκκλησιαστικών 
νομικών προσώπων. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 9 Οκτωβρίου 2015 
Ο Πρόεδρος 

| Ο Αθηνών ΙΕΡΩΝΥΜΟΣ 

Ακριβές Αντίγραφον 
Ο Αρχιγραμματεύς 
| Ο Μεθώνης ΚΛΗΜΗΣ 

